*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 3ης Μαρτίου 1988

για την έγκριση μεθόδων ταξινόμησης των σφαγίων χοίρων στο Ηνωμένο Βασίλειο

(Το κείμενο στην αγγλική γλώσσα είναι το μόνο αυθεντικό)

(88/234/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3906/87 (2), και ιδίως το άρθρο 4 παράγραφος 6,

τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (3), όπως τροποποιήθηκε από τον κανονισμό (ΕΟΚ) αριθ. 3530/86 (4), και ιδίως το άρθρο 5 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3220/84 προβλέπει στο άρθρο 2 παράγραφος 3 ότι η ταξινόμηση σφαγίων χοίρων πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες και βασισμένες σε σωματικές μετρήσεις ενός ή περισσοτέρων ανατομικών μερών του σφαγίου του χοίρου· ότι η έγκριση των μεθόδων ταξινόμησης υπόκειται σε ανώτατη ανοχή στατιστικού σφάλματος εκτίμησης· ότι η εν λόγω ανοχή καθορίστηκε στο άρθρο 3 του κανονισμού (ΕΟΚ) αριθ. 2967/85 της Επιτροπής της 24ης Οκτωβρίου 1985 που καθορίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρων (5)·

ότι η κυβέρνηση του Ηνωμένου Βασιλείου ζήτησε από την Επιτροπή την έγκριση της χρησιμοποίησης τριών μεθόδων ταξινόμησης σφαγίων χοίρων στο έδαφος του Ηνωμένου Βασιλείου (εκτός από τη Βόρεια Ιρλανδία) και υπέβαλε τα στοιχεία που απαιτούνται στο άρθρο 3 του κανονισμού (ΕΟΚ) αριθ. 2967/85· ότι η εξέταση της εν λόγω αίτησης απέδειξε ότι πληρούνται οι όροι για την έγκριση των εν λόγω μεθόδων ταξινόμησης·

ότι ο κανονισμός (ΕΟΚ) αριθ. 3220/84 προβλέπει στο άρθρο 2 ότι μπορεί να επιτρέπεται στα κράτη μέλη να προβλέπουν διαφορετική παρουσίαση από τη συνήθη παρουσίαση που ορίζεται στο ίδιο άρθρο, εφόσον η εμπορική πρακτική ή οι τεχνικές απαιτήσεις δικαιολογούν την παρέκκλιση αυτή·

ότι στο Ηνωμένο Βασίλειο η εμπορική πρακτική συνίσταται στο να μην αφαιρείται η γλώσσα από το σφάγιο χοίρου· ότι θα πρέπει να ληφθεί τούτο υπόψη για την προσαρμογή του βάρους στη συνήθη παρουσίαση·

ότι ο κανονισμός (ΕΟΚ) αριθ. 2967/85 προβλέπει στο άρθρο 2 παράγραφος 3 και κατά παρέκκλιση από τις παραγράφους 1 και 2 ότι η χρήση κλίμακας μειώσεων, βασισμένη στη μείωση του βάρους σε απόλυτους αριθμούς, για τον υπολογισμό του βάρους του κρύου σφαγίου μπορεί να επιτρέπεται εφόσον οι μειώσεις που προβλέπονται ανά κατηγορία βάρους αντιστοιχούν, στο μέτρο του δυνατού, στη μείωση που υπολογίζεται σε ποσοστό· ότι το Ηνωμένο Βασίλειο κοινοποίησε την κατάρτιση της κλίμακας αυτής στην Επιτροπή·

ότι θα πρέπει να μην μπορεί να επιτρέπεται καμία τροποποίηση του οργάνου ή της μεθόδου ταξινόμησης εφόσον δεν προκύπτει από νέα απόφαση της Επιτροπής, εγκεκριμένης υπό το φως της κτηθείσας πείρας· ότι προς το σκοπό αυτό δύναται να ακυρωθεί η παρούσα άδεια·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στο Ηνωμένο Βασίλειο, με εξαίρεση τη Βόρεια Ιρλανδία, η χρησιμοποίηση των ακόλουθων μεθόδων για την ταξινόμηση των σφαγίων χοίρων σύμφωνα με τον κανονισμό (ΕΟΚ) αριθ. 3220/84:

- το όργανο που ονομάζεται «Intrascope» (οπτικός ανιχνευτής «Optical Probe» και οι συναφείς μέθοδοι εκτίμησης των οποίων οι λεπτομέρειες παρατίθενται στο τμήμα 1 του παραρτήματος Ι,

- το όργανο που ονομάζεται «Fat-O-Meater (FOM)» και οι σχετικές μέθοδοι εκτίμησης των οποίων οι λεπτομέρειες παρατίθενται στο τμήμα 2 του παραρτήματος Ι,

- το όργανο που ονομάζεται «Hennessy Grading Probe (HGP II)» και οι σχετικές μέθοδοι εκτίμησης των οποίων οι λεπτομέρειες παρατίθενται στο τμήμα 3 του παραρτήματος Ι.

Άρθρο 2

Κατά παρέκκλιση από το άρθρο 2 του κανονισμού (ΕΟΚ) αριθ. 3220/84, τα σφάγια χοίρων, όσον αφορά τη συνήθη παρουσίασή τους, δύνανται να παρουσιάζονται με τη γλώσσα κατά το ζύγισμα και την ταξινόμηση. Για τον καθορισμό των τιμών των σφαγίων χοίρων σε συγκρίσιμη βάση, το βάρος σφαγίου εν θερμώ μειώνεται κατά 0,3 kg.

Άρθρο 3

Κατά παρέκκλιση από τις παραγράφους 1 και 2 του άρθρου 2 του κανονισμού (ΕΟΚ) αριθ. 2967/85, το βάρος του κρύου σφαγίου υπολογίζεται με τη μείωση, σε απόλυτους αριθ

μούς, του βάρους σφαγίου εν θερμώ σύμφωνα με την κλίμακα που παρατίθεται στο παράρτημα ΙΙ.

Άρθρο 4

Δεν επιτρέπεται καμία τροποποίηση των οργάνων ή των μεθόδων εκτίμησης.

Άρθρο 5

Η παρούσα απόφαση απευθύνεται στο Ηνωμένο Βασίλειο.

Βρυξέλλες, 3 Μαρτίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 370 της 30. 12. 1987, σ. 11.

(3) ΕΕ αριθ. L 301 της 20. 11. 1984, σ. 1.

(4) ΕΕ αριθ. L 326 της 21. 11. 1986, σ. 8.

(5) ΕΕ αριθ. L 285 της 25. 10. 1985, σ. 39.

ΠΑΡΑΡΤΗΜΑ Ι

Μέθοδοι ταξινόμησης των σφαγίων χοίρων στο Ηνωμένο Βασίλειο (εξαιρείται η Βόρεια Ιρλανδία)

ΤΜΗΜΑ 1

Intrascope (οπτικός ανιχνευτής-Optical Probe)

1. Η ταξινόμηση των σφαγίων χοίρων πραγματοποιείται με το όργανο που ονομάζεται «Intrascope (Optical Probe)».

2. Το όργανο είναι εφοδιασμένο με εξαγωγικό ακροδέκτη ανώτατου πάχους 12 χιλιοστών (και 19 χιλιοστών στη λεπίδα στο άκρο του ακροδέκτη) και περιλαμβάνει έναν λαμπτήρα και φωτεινή πηγή, ένα συρόμενο δακτύλιο βαθμονομημένο σε χιλιοστά και δύναται να πραγματοποιεί μετρήσεις σε βάθος 3 έως 45 χιλιοστών.

3. Η περιεκτικότητα του σφαγίου σε άπαχο κρέας υπολογίζεται με έναν από τους δύο ακόλουθους τύπους:

1.2 // y 1= // 64,8 - 0,69x1 + 0,095x2 - 0,42x3 // ή // // y 1= // 65,5 - 1,15x1 + 0,076x2 // όπου: // // y 1= // υπολογιζόμενο ποσοστό άπαχου κρέατος στο σφάγιο, // x1 = // πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 6 εκατοστά από το μέσον του σφαγίου στο ύψος της τελευταία πλευράς (μέτρηση που καλείται «P2»), // // ή // // μέσο πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται αντίστοιχα 4 και 7,5 εκατοστά από το μέσον του σφαγίου στο ύψος της τελευταίας πλευράς (μέτρηση που καλείται «1 / 2 (P1 + P3)»), // x2 = // βάρος του κρύου σφαγίου σε kg // x3 = // πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 6 εκατοστά από το μέσον του σφαγίου στο ύψος μεταξύ της τρίτης και τέταρτης τελευταίας πλευράς (μέτρηση που καλείται «lard costal»).

Οι δύο τύποι ισχύουν για σφάγια βάρους μεταξύ 30 και 120 χιλιογράμμων.

ΤΜΗΜΑ 2

Fat-O-Meater (FOM)

1. Η ταξινόμηση των σφαγίων χοίρων πραγματοποιείται με τη βοήθεια οργάνου που ονομάζεται «Fat-O-Meater (FOM)».

2. Το όργανο είναι εφοδιασμένο με ακροδέκτη διαμέτρου 6 χιλιοστών που περιλαμβάνει φωτοδίοδο (τύπου Siemens SFH 950/960) και δύναται να πραγματοποιεί μετρήσεις σε βάθος 3 έως 103 χιλιοστών. Οι τιμές των μετρήσεων μετατρέπονται με τη βοήθεια ηλεκτρονικού υπολογιστή σε πόρισμα σχετικά με την εκτίμηση της περιεκτικότητας σε άπαχος κρέας.

3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:

1.2 // y 1= // 59,0 - 0,58x1 - 0,32x3 + 0,18x4 // όπου: // // y 1= // εκτιμώμενο ποσοστό άπαχου κρέατος στο σφάγιο, // x1 = // πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 6 εκατοστά από το μέσον του σφαγίου στο ύψος της τελευταίας πλευράς (μέτρηση που ονομάζεται «P2»), // // ή // // μέσο πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται αντίστοιχα 4 και 7,5 εκατοστά από τη ρωγμή του σφαγίου στο ύψος της τελευταίας πλευράς (μέτρηση που ονομάζεται «1 / 2 (P1 + P3)»), // x3 = // πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 6 εκατοστά από το μέσον του σφαγίου στο ύψος μεταξύ της τρίτης και της τέταρτης τελευταίας πλευράς (μέτρηση που ονομάζεται «lard costal»), // x4 = // πλάτος του μυός σε χιλιοστά, το οποίο μετράται ταυτόχρονα και στο ίδιο σημείο με το x3 (μέτρηση που ονομάζεται «muscle costal»).

Ο τύπος ισχύει για σφάγια βάρους μεταξύ 30 και 120 χιλιογράμμων. ΤΜΗΜΑ 3

Hennessy Grading Probe (HGP II)

1. Η ταξινόμηση των σφαγίων χοίρων πραγματοποιείται με το όργανο που ονομάζεται «Hennessy Grading Probe (HGP II)».

2. Το όργανο είναι εφοδιασμένο με ακροδέκτη διαμέτρου 5,95 χιλιοστών (και 6,3 χιλιοστών στη λεπίδα στο άκρο του ακροδέκτη) με φωτοδίοδο (δίοδος φωτοεκπομπής «led» του τύπου LYU-EO και φωτοανιχνευτής του τύπου 58 mr) και λειτουργεί σε αποστάσεις μεταξύ 0 και 120 χιλιοστών. Οι τιμές μέτρησης μετατρέπονται, με τη βοήθεια του ίδιου του οργάνου HGP II ή ενός ηλεκτρονικού υπολογιστή που είναι συνδεδεμένος με το όργανο, σε πόρισμα σχετικά με την εκτίμηση της περιεκτικότητας σε άπαχο κρέας.

3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:

1.2 // y 1= // 62,5 - 0,62x1 - 0,46x3 + 0,16x4 // όπου: // // y 1= // εκτιμώμενο ποσοστό άπαχου κρέατος στο σφάγιο, // x1 = // πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 6 εκατοστά από το μέσον του σφαγίου στο ύψος της τελευταίας πλευράς (μέτρηση που ονομάζεται «P2»), // // ή // // μέσο πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται αντίστοιχα 4 και 7,5 εκατοστά από το μέσον του σφαγίου στο ύψος της τελευταίας πλευράς (μέτρηση που ονομάζεται «1 / 2 (P1 + P3)»), // x3 = // πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται 6 εκατοστά από το μέσον του σφαγίου στο ύψος μεταξύ της τρίτης και της τέταρτης τελευταίας πλευράς (μέτρηση που ονομάζεται «lard costal»), // x4 = // πλάτος του μυός σε χιλιοστά, το οποίο μετράται ταυτόχρονα και στο ίδιο σημείο με το x3 (μέτρηση γνωστή ως «muscle costal»).

Ο τύπος ισχύει για τα σφάγια βάρους μεταξύ 30 και 120 χιλιογράμμων.

ΠΑΡΑΡΤΗΜΑ ΙΙ

Κλίμακα μειώσεων που αφορούν το ζύγισμα του θερμού σφαγίου χοίρου στο Ηνωμένο Βασίλειο

(σε χιλιόγραμμα)

1.2,5 // // // Κατηγορία βάρους

του σφαγίου

(θερμού)

// Μείωση που εφαρμόζεται ανάλογα με το χρονικό διάστημα

μεταξύ της θανάτωσης του χοίρου και του ζυγίσματος του σφαγίου

// // // 1.2.3.4.5 // // 0-45 λεπτά // 46-180 λεπτά // 181-330 λεπτά // > 330 λεπτά // // // // // // μέχρι 56 kg // 1,0 // 0,5 // 0,5 // 0 // 56,5 - 74,5 kg // 1,5 // 1,0 // 0,5 // 0 // 75 kg και άνω // 2,0 // 1,5 // 0,5 // 0 // // // // //